1. **Sufinanciranje prehrane učenika u cjelodnevnom boravku u osnovnim školama**

**Članak 11.**

1. Pravo na sufinanciranu prehrane u cjelodnevnom boravku u osnovnoj školi može ostvariti učenik ako jedan roditelj/skrbnik/udomitelj ima prebivalište na području Grada Splita uz jedan od dodatnih uvjeta:
* dijete čija obitelj ima rješenje Hrvatskog zavoda za socijalni rad o priznatom pravu na ZMN,
* dijete hrvatskog ratnog vojnog invalida ili mirnodopskog vojnog invalida ili civilnog invalida rata s utvrđenim stupnjem invaliditeta od 70% i većim,
* dijete samohranog roditelja sukladno određenju pojma iz ove Odluke,
* dijete iz obitelji s troje i više djece pod uvjetom da prima dječji doplatak,
* dijete iz obitelji u kojoj su oba roditelja/skrbnici nezaposleni,
* dijete sa teškoćama u razvoju sukladno određenju pojma iz ove Odluke.
1. Pravo na sufinanciranu prehranu djece u cjelodnevnom boravku u osnovnim školama može ostvariti i učenik koji je rješenjem Hrvatskog zavoda za socijalni rad smješten u udomiteljsku obitelj ili socijalnu ustanovu.
2. Zahtjev s potrebnom dokumentacijom kojom se dokazuje ispunjavanje uvjeta iz stavaka 1. i 2. ovog članka roditelji/skrbnik/udomitelj učenika mogu:

- dostaviti odgojno obrazovnoj ustanovi koja zahtjev s dokumentacijom prosljeđuje Upravnom tijelu,

- poslati poštom Upravnom tijelu,

- osobno donijeti u centralnu pisarnicu Grada Splita.

1. Upravno tijelo donosi rješenje o sufinanciranju prehrane učenika u cjelodnevnom boravku osnovne škole, a u izreci rješenja se utvrđuje visina sufinanciranja s mjesečnim iznosom od 59,73 EUR, kao i razdoblje ostvarivanje prava (od mjeseca podnošenja zahtjeva do kraja nastave u školskoj godini tijekom pohađanja cjelodnevnog programa).
2. Da bi učenici svih godina tijekom pohađanja cjelodnevnog boravka primali mjesečni iznos za prehranu, roditelji/skrbnici/udomitelji dužni su na početku nove školske godine uz uvjerenje o upisu u slijedeći razred dostaviti i novu dokumentaciju kojom dokazuju da učenik i dalje ostvaruje jedan od uvjeta iz stavaka 1. i 2. ovog članka.
3. Odobreni iznos isplaćuje se mjesečno na račun Ustanove koju učenik pohađa. Upravno tijelo Ustanovi dostavlja popis učenika koji ostvaruju pravo na sufinanciranje prehrane u cjelodnevnom boravku, a na temelju čega Ustanova sukladno ažuriranom popisu djece mjesečno dostavlja zahtjev Gradu Splitu za sufinanciranje navedene mjere.